ananddey/assamese-wiki-corpus huggingface dataset:
ভাগৱত পেটেল

ভাগৱত পেটেল ( – ৮ ফেব্ৰুৱাৰী ২০১৯) মধ্যপ্ৰদেশৰ এজন ৰাজনীতিবিদ আছিল। তেঁও বেতুল বিধানসভা সমষ্টিৰ বিধায়ক আছিল।

জীৱনী

ভাগৱত পেটেল ১৯৯০ চনত বেতুল বিধানসভা সমষ্টিৰ বিধায়ক হিচাবে নিৰ্বাচিত হৈছিল। ২০২০ চনৰ ৮ ফেব্ৰুৱাৰীত ৮৪ বয়সত তেখেতৰ মৃত্যু হয়।

তথ্যসংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:মৃত ব্যক্তি
চ'ৰে পূজাৰ গীত

চ'ৰে পূজাৰ গীত হ'ল অসমৰ হাজো অঞ্চলত প্ৰচলিত এটি পৰম্পৰাগত নাৰীকেন্দ্ৰিক উৎসৱ চ'ৰে পূজাত গোৱা গীত। কুমাৰী ছোৱালীহঁতে একোজন সুস্থ-সৱল স্বামী লাভৰ মানসেৰে এই পূজা কৰে। চ'ৰে পূজাৰ গীতসমূহ হাজো অঞ্চলৰ নাৰীসকলৰ একচেতীয়া সম্পদ। গীতসমূহ নাৰী হৃদয়ৰ আনন্দ-ব্যথা, বিশ্বাস-আস্থা, সাহস আৰু সৌন্দৰ্য্যৰ প্ৰতীক। ইয়াক বিয়া নামৰ গীতৰ দৰে পৰিৱেশন কৰা হয় কাৰণ ইয়াৰ সুৰ, তাল-মান বিয়া নামৰ গীতৰ দৰে। বিয়া নামৰ পানী-তোলা, কইনা-নোওৱা আদিৰ দৰে চ'ৰে পূজা অনুষ্ঠানৰ ভিন-ভিন অংশৰ লগত সংগতি ৰাখি ভিন-ভিন গীত পৰিৱেশন কৰা হয়। গীতবোৰে সহজে শ্ৰোতাৰ মন চোৱে। গীতবোৰৰ মূল আকৰ্ষণ হৈছে ইয়াৰ ছন্দসজ্জা।

চ'ৰে পূজাৰ গীতৰ ভাগসমূহ

শৰৈফুল সংগ্ৰহ কৰিবলৈ যোৱাৰ সময়ত গোৱা গীত

শৰৈফুল হ'ল এপাহ দেখাত ধুনীয়া ফুল। ই ৰঙা বা কমলা ৰঙৰ। কেৱল চ'ৰে পূজাত হে শৰৈফুল ব্যৱহৃত হয়। সেয়ে গাভৰুহঁতে পূজাত আগবঢ়াবলৈ শৰৈফুল আনিবলৈ পাহাৰলৈ যায় আৰু গোপনে এই ফুল সংগ্ৰহ কৰে। ফুল তুলিবলৈ যোৱাৰ সময়ত গাভৰুহঁতে দায়-দোষ নালাগিবলৈ গীত গায়। এই গীত চ'ৰৈ পূজাৰ অংশ।

শুভেৰী তৈয়াৰ কৰাৰ সময়ত গোৱা গীত

শুভেৰী হ'ল চ'ৰৈ পূজাৰ এটি অত্যাৱশ্যকীয় সামগ্ৰী। কল পটুৱাৰ ডোঙত শলা মাৰি ৰঙীণ কাগজ আৰু ফুল পাতেৰে সজাই শুভেৰী নিৰ্মাণ কৰা হয়। ইয়াক চৰাই বাঁহৰ দৰে সাজি উলিওৱা হয়। শুভেৰী হ'ল গাভৰুহঁতৰ স্বামী গৃহৰ প্ৰতীক। য'ত তেওঁলোকে চৰাইৰ দৰে পৰম নিৰ্ভয়েৰে বাস কৰে। শুভেৰী তৈয়াৰ কৰিবৰ সময়ত ছোৱালীহঁত উপবাসে থাকি কিছুমান গীত গায়।

চৰাইবোৰত ৰং দিয়া সময়ত গোৱা গীত

চ'ৰৈ পূজাৰ বাবে মাটিৰে কিছুমান চৰাই নিৰ্মাণ কৰা হয়। এই মাটি লখাইতৰা নদীৰ বুকুৰপৰা সংগ্ৰহ কৰা হয়। চৰাইবোৰত বগা, ক'লা, সেউজীয়া, হালধীয়া বা নীলা ৰং বোলোৱা হয়। এই ৰং হালধিৰ গুড়ি, পূৰৈ শাকৰ গুটি, উৰহী পাতৰ ৰস, চূণ, নীল অথবা চৰুৰ ছাই মিঠাতেলত মিহলাই প্ৰস্তুত কৰা হয়। পূজাৰ সময়ত চৰাইবোৰ ৰং দি চকুতলগা কৰিবৰ সময়ত কিছুমান গীত গোৱা হয়। এই গীত চ'ৰে পূজাৰ অংশ।

মণ্ডপ বা বেদী সজোৱাৰ সময়ত গোৱা গীত

পূজাৰ মণ্ডপ সজোৱাৰ সময়তো গীত পৰিৱেশন কৰা হয়।

মাজ নিশা গোৱা খিচা গীত বা নিন্দা গীত

পূজা শেষ কৰি পুৰোহিত যোৱাৰ পাছত মাজ নিশা হাঁহি-তামাচা কৰাৰ উদ্দেশ্যে এই গীতবোৰ গোৱা হয়। এই গীত সমূহ কৃষিভিত্তিক।

শুভেৰী বিসৰ্জনৰ সময়ত গোৱা গীত

পূজাৰ শেষত শুভেৰী বিসৰ্জন কৰা হয়। দোকমোকালিতে নদীৰ পানীত শুভেৰী উটুৱাই দিবলৈ আহোঁতে আয়তীসকলে গীত গায়।

চ'ৰে পূজাৰ গীতৰ মূল আকৰ্ষণ হৈছে ইয়াত ব্যৱহৃত থলুৱা ভাষা। হাজো অঞ্চলৰ ভাষিক বৈশিষ্ট্য এই গীতসমূহৰ মাজেৰে প্ৰকাশ পাইছে।

তথ্য সংগ্ৰহ

শ্ৰেণী:অসমৰ সংগীত
ডানয়ুব নদী

ডানয়ুব নদী ( , also known by other names) ইউৰোপৰ দ্বিতীয় সৰ্ববৃহৎ নদী আৰু ই কেন্দ্ৰীয় আৰু পূব ইউৰোপত প্ৰবাহিত হৈছে।

ডানয়ুব নদী ঐতিহাসিকভাৱে ৰোমান সাম্ৰাজ্যৰ এক প্ৰধান অংশ আছিল আৰু বৰ্তমান ই দহখন দেশৰ মাজেৰে প্ৰবাহিত হৈ আছে। এই নদী জাৰ্মানীত আৰম্ভ হৈ দক্ষিণ-পূব দিশত মুঠ জুৰি বৈ গৈছে। এই নদীয়ে স্পৰ্শ কৰি যোৱা মূল দেশসমূহ হৈছে অষ্ট্ৰিয়া, স্ল’ভাকিয়া, হাংগেৰী, ক্ৰ’য়েটিয়া (Croatia), ছাৰবিয়া (Serbia), ৰোমানিয়া, বুলগেৰিয়া, ম’লড’ভা (Moldova) আৰু ইউক্ৰেইন। শেষত ডানয়ুব নদী কৃষ্ণ সাগৰত পৰিছেগৈ। এই নদীৰ ক্ষৰণৰ অৱবাহিকা (drainage basin) নখন দেশ পৰ্যন্ত বিস্তৃত হৈ আছে।

উপনৈসমূহ

ডানয়ুব নদীৰ উৎসৰ পৰা কৃষ্ণ সাগৰলৈ ই্যাৰ উপনৈসমূহ একাদিক্ৰমে তলত দিয়া হ’ল-

Iller (entering at Ulm)
Lech
Altmühl (entering at Kelheim)
Naab (entering at Regensburg)
Regen (entering at Regensburg)
Isar
Inn (entering at Passau)
Enns
Morava (entering near Devín Castle)
Rába (entering at Győr)
Váh (entering at Komárno)
Hron (entering at Štúrovo)
Ipeľ
Sió
Dráva
Vuka (entering at Vukovar)

17. Tisza
18. Sava (entering at Belgrade)
19. Timiș (entering at Pančevo)
20. Great Morava
21. Caraș
22. Jiu (entering at Bechet)
23. Iskar
24. Olt (entering at Turnu Măgurele)
25. Osam
28. Argeș (entering at Oltenița)
29. Ialomița
30. Siret (entering near Galați)
31. Prut (entering near Galați)

নদীদ্বীপসমূহ

Adakale Island
Ostrovul Mare, Gogoşu
Balta Ialomiţei
Belene Island
Csepel Island
Donauinsel
Great Brăila Island
Great War Island
Island of Vukovar
Island of Šarengrad
Žitný Island
Szigetköz
Island of Szentendre
Margaret Island
Csepel Island
Island of Mohács
Ostrovul Ciocăneşti
Ostrovul Mare, Islaz
Ostrvo (Kostolac)
Kozloduy Island
Ribarsko Ostrvo, Novi Sad
Vardim Island

তথ্যসূত্ৰ

বাহ্যিক সংযোগ

Danube watershed map and information from the World Resources Institute
Danube Panorama Project
сайт о Дунае
Danube and the sport of rowing
Danube river image pool on Flickr
Danube Tourist Commission
danubemap.eu - The Tourist Map of the Danube
International Commission for the Protection of the Danube River
Bridges of Budapest over the Danube
Description of the Danube estuary in June 1877, The Times of London

শ্ৰেণী:নদী
ভঁৰালী নামঘৰ

ঐতিহ্যমণ্ডিত ভঁৰালী নামঘৰ ভৰালী গাঁৱত অৱস্থিত। হাটবৰৰ পৰা ২ কিলোমিটাৰ নিলগত আছে ভৰালী গাওঁ। নগাঁও জিলাৰ কলিয়াবৰ মহকুমাৰ পূব প্ৰান্তৰ প্ৰাচীন ঐতিহ্যৰে ভৰপূৰ, অসম ইতিহাসৰ উল্লেখযোগ্য স্থান ভৰালী গাওঁ। গাওঁ খনৰ অধিকাংশ মানুহেই কৃষিজীবি আৰু একশৰণীয় ধৰ্মৰে দীক্ষিত। চিৰসেউজীয়া প্ৰাকৃতিক পৰিৱেশ, সৰু সৰু জান-জূৰি, সেউজীয়া পথাৰ, সৰু-ডাঙৰ ৰজাদিনীয়া পূখূৰীবোৰ, বনৰীয়া পক্ষীজাকৰ আনন্দৰ কলৰৱ, ৰাতিপুৱা চিকনি চিয়াং পাহাৰৰ ফাঁকে ফাঁকে সূৰ্যোদয়ৰ মনোৰম দৃশ্য আৰু পশ্চিম আকাশত ডূব যাব ধৰা সূৰ্যৰ হেঙূল আভাৰ দৃশ্য অপৰূপ। ৰাতিপুৱাৰে পৰা গধূলিলৈকে গ্ৰাম্য পৰিৱেশ সজীৱ কৰি ৰখা গাঁওখন- এক আনন্দৰ পৰিৱেশ- শ শ মানূহ নামঘৰলৈ আহিছে আৰু নামঘৰৰ ভাগৱত পাঠে উ‍ৎসৱমুখৰ কৰি তূলিছে নামঘৰৰ চৌপাশ, ভক্তপ্ৰাণ যাত্ৰীসকলৰ হৃদয়।

ইতিহাস

ভঁৰালী নামঘৰটি আগতে ভঁৰালী গাঁৱৰ পূব-দক্ষিণৰ বামগাঁৱত (দৌল পূখূৰী) আছিল। নামঘৰত ভাগৱত প্ৰতিষ্ঠা কৰিছিল বাপূৰামদেউৱে। এটা সময়ত ব্ৰহ্মপূত্ৰৰ বাঢ়নী পানীযে চটাই আলিৰ কাষৰ ঠাইবোৰ বূৰাই পেলোৱাত ওখ ঠাইত গাঁও পাতিছিল। মান সেনাই বামগাঁৱৰ নামঘৰ পূৰি পেলোৱাত তেওঁলোকে ভঁৰালী ৰাজবিষয়াৰ ওচৰত গাঁও পাতি নামঘৰ প্ৰতিষ্ঠা কৰিলে। ভঁৰালী ৰাজবিষয়াৰ নাম অনূসৰি নামঘৰটিৰ নাম হ’ল ভঁৰালী নামঘৰ। নতূনকৈ নামঘৰ প্ৰতিষ্ঠা কৰা প্ৰায় ২০০ বছৰ হ’লহি। এতিয়ালৈকে উক্ত স্থানতে নামঘৰটি চাৰিবাৰকৈ পূনৰ মেৰামতি কৰা হৈছে। নামঘৰৰ বৈশিষ্ট্যপূৰ্ণ সম্পদটি হৈছে তূলসী খূঁটাটো। খূঁটাটো মাজৰ অংশ উঁয়ে খাই নষ্ট কৰিলেও গাঁৱৰ ভক্ত-প্ৰাণ ৰাইজে অৱশিষ্ট অংশটি অতি ভক্তিভাৱে সিংহাসনৰ ওচৰত সংৰক্ষণ কৰি ৰাখিছে। অসমৰ সকলো ঠাইৰ পৰা ভক্তসকল আহি শৰাই, বন্তি দি মনৰ কামনা পূৰ্ণ কৰি সাৰ্থকতা লাভ কৰিছে। এইটো ঠিক যে, নামঘৰৰ চৌহদত সোমালে কিমান সময় তাত অতিবাহিত কৰিলে ক’ব নোৱাৰে। শান্তিৰে তাত সময় অতিবাহিত কৰিব পাৰে। গাঁৱৰ আগৰ বয়োজেষ্ঠসকলে কৈ গৈছিল- নামঘৰটি বুঢ়াডাঙৰীয়াৰ জিৰণি চ’ৰা। কেতিয়াবা নিশা বগা সাজপাৰে বগা ঘোঁৰাত উঠি পৰিভ্ৰমণ কৰি নামঘৰত বিশ্ৰাম লয়। ঘোঁৰাৰ খট্ খট্ শব্দৰ উমান পায়। এইটোও ঠিক আজিৰ এই বিজ্ঞান আৰু প্ৰযূক্তিৰ দ্ৰুত সম্প্ৰসাৰণত এই তথ্য অলৌকিক বা অসত্য বূলি গণ্য কৰিব খূজিলেও নামঘৰত ভগৱানৰ ঐশ্বৰিক শক্তিৰ উমান পোৱাটো সত্য।

সাংস্কৃতিক উৎসৱ

প্ৰতিবছৰে ভঁৰালী নামঘৰত মকৰ সংক্ৰান্তি বা মাঘী পূৰ্ণিমা তিথি দূদিনীয়া কাৰ্যসূচীৰে উদ্যাপন কৰি আহিছে। আকৌ ব’হাগৰ বা জেঠৰ পূৰ্ণিমাটো গাঁৱৰ ৰাইজে ভাওনা অনূস্থিত কৰে। মাঘী পূৰ্ণিমাৰ সামৰণী অনূষ্ঠান এক গাম্ভীৰ্যপূৰ্ণ অনূষ্ঠানলৈ পৰিবৰ্তন হয়। ভঁৰালী নামঘৰত গুৰু দূজনাৰ তিথিত ভাওনা-সবাহ কৰাটো এটা ডাঙৰ পৰম্পৰা। ভাদ মাহত নামঘৰত দশম স্কন্ধ ভাগৱত পাঠ কৰাতো মনকৰিবলগীয়া। গাঁৱৰ আইসকলেও ভাদ মাহত হৰিনাম-কীৰ্তন কৰা ঐতিহ্য পুৰণি।

তথ্য সংগ্ৰহ

ভঁৰালী নামঘৰ আৰু বুৰজ্ঞীয়ে গৰকা কলিয়াবৰ - গজেন্দ্ৰ মোহন হাজৰিকা

বাহ্যিক সংযোগ

তথ্যচিত্ৰ Maghi Purnima Utsav at Bharali Namghar

শ্ৰেণী:নামঘৰ
শ্ৰেণী:নগাঁও জিলা
ঘেৱৰ

ঘেৱৰ বা ঘেৱাৰ হৈছে ডিস্ক আকৃতিৰ ৰাজস্থানী মিঠাই। যাৰ টেক্সচাৰ মৌচাকৰ দৰে, ঘিঁউ, ময়দা আৰু চেনিৰ চিৰাপৰ পৰা তৈয়াৰ কৰা হয়। পৰম্পৰাগতভাৱে ইয়াক শাওন মাহ আৰু তীজ আৰু ৰক্ষা বন্ধন উৎসৱৰ সৈতে জড়িত কৰা হয়। ই ৰাজস্থানী পৰম্পৰাৰ অংশ আৰু গংগাউৰ আৰু তীজৰ আগদিনা সিঞ্জাৰাত নৱবিবাহিত কন্যাক উপহাৰ দিয়া হয়। ইয়াৰ উপৰিও ই ভগৱান শ্ৰীকৃষ্ণক পৰিবেশন কৰা ছপন ভোগ (৫৬টা খাদ্য)ৰ ভিতৰত অন্যতম। ৰাজস্থানৰ উপৰিও ইয়াৰ কাষৰীয়া ৰাজ্য হাৰিয়ানা, দিল্লী, গুজৰাট, উত্তৰ প্ৰদেশ, আৰু মধ্যপ্ৰদেশতো বিখ্যাত।

ঘেৱৰৰ সোৱাদ মাষ্টাৰচেফ সঞ্জীৱ কাপুৰে ডেপিণ্ডাৰ ছিবাৰে ১৩ নং ছিজনৰ অডিচন ৰাউণ্ডত মিঠাই পৰিবেশন কৰাৰ সময়ত ঘেৱৰে লোভনীয় মাষ্টাৰচেফ অষ্ট্ৰেলিয়াত স্থান লাভ কৰে।

বুৎপত্তিবিজ্ঞান

"ঘেবৰ" শব্দটো সংস্কৃত "ঘৃতাপুৰ" শব্দৰ সৈতে জড়িত, যিটো "ঘৃতা" (घृत) অৰ্থাৎ "ঘী" (স্পষ্ট কৰা মাখন), আৰু "পুৰা" (দূৰ) অৰ্থাৎ "ভৰোৱা" বা "কেক" বুলি ভাঙি যায়। এই শব্দটোৰ অৰ্থ হ'ল "ঘীৰ কেক", যিয়ে মিঠাইৰ ঘিঁউৰ ব্যৱহাৰ আৰু ইয়াৰ কেকৰ দৰে টেক্সচাৰ প্ৰতিফলিত কৰে। ১৬ শতিকাৰ সন্ত কবি মীৰা বাই, তেওঁৰ এটা কবিতাত কৃষ্ণক ঘেভাৰ আগবঢ়াইছে।

উৎপত্তি

ঘেৱৰৰ উৎপত্তি ৰাজস্থানৰ ৰাজদৰবাৰৰ পৰাই অনুসন্ধান কৰিব পাৰি, য'ত চেফসকলে মহাৰাজৰ বাবে এই সুস্বাদু খাদ্য প্ৰস্তুত কৰিছিল, অৱশেষত ৰাজস্থান আৰু ভাৰতৰ সাধাৰণ মানুহৰ মাজত স্থান লাভ কৰাৰ আগতে।

প্ৰস্তুতি

ঘেভাৰ হৈছে আটা, ঘিঁউ (ক্লেৰিফাইড মাখন)ৰে তৈয়াৰী আৰু চেনিৰ চিৰাপত তিয়াই ডিস্ক আকৃতিৰ মিঠা কেক। আটা, ঘিঁউ, গাখীৰ, পানী মিহলাই বেটাৰ তৈয়াৰ কৰা হয়। তাৰ পিছত বেটাৰটো ডিস্ক আকৃতিত ঘিঁউত ঢালি সোণালী মৌচাকৰ দৰে টেক্সচাৰলৈ ভাজি লোৱা হয়। সাধাৰণ টপিংসমূহৰ ভিতৰত কেশৰ, মছলা আৰু বাদাম আদি অন্তৰ্ভুক্ত।

ভিন্নতা

ঘেৱৰ সাধাৰণ, মাৱা আৰু মালাই ঘেভাৰকে ধৰি একাধিক প্ৰজাতিৰ পোৱা যায়। জয়পুৰৰ এল এম বিয়ে ১৯৬১ চনত চেনা ঘেভাৰৰ দৰে ভিন্নতা প্ৰৱৰ্তন কৰে। ঘেৱাৰক চেনি-পানীৰ চিৰাপত তিয়াই ল'ব পাৰি বা প্ৰায়ে ৰাবদীৰ ওপৰত ঢাকিব পাৰি। ওজন চোৱাচিতাকাৰী আৰু ডায়েবেটিছ ৰোগীৰ বাবে এটা বিশেষ ভিন্নতা হৈছে ইয়াৰ চেনিমুক্ত সংস্কৰণ আজিকালি উপলব্ধ।

তথ্য সংগ্ৰহ

শ্ৰেণী:মিঠাই
শ্ৰেণী:খাদ্য
মণিপুৰী বতা চৰাই

মণিপুৰী বতা চৰাই সেমেকা তৃণভূমি (damp grassland) ত  দেখা পোৱা এবিধ অতিকৈ বিৰল কুৰুৱাজাতীয় চৰাই৷ এই চৰাই অতিকৈ স্পৰ্শকাতৰ আৰু প্ৰাকৃতিক অঞ্চলত দেখা পোৱা কঠিন৷ চৰাইবিধৰ বিষয়ে বৈজ্ঞানিক তথ্য তেনেই সীমিত৷ এই চৰাইবিধ পোনপ্ৰথমে প্ৰখ্যাত পক্ষীবিদ এলেন অক্টাভিয়ান হিউম ( Allan Octavian Hume)-এ ১৮৮১ চনত মণিপুৰত আৱিষ্কাৰ কৰিছিল৷

বিস্তৃতি

মণিপুৰী বতা চৰাই ভাৰত, বাংলাদেশ আৰু ভূটানত দেখা পোৱা যায়৷ অসমত এই চৰাইবিধ ব্ৰহ্মপুত্ৰ নৈৰ দুয়োপাৰে দুটা ভিন্ন গোষ্ঠী (race) হিচাপে পোৱা যায়৷ ১৯৩২ চনৰ পৰা এই চৰাইবিধ অসমত দেখা পোৱাৰ কোনো তথ্য নাছিল৷ ২০০৬ চনত প্ৰসিদ্ধ পক্ষীবিদ আনোৱাৰুদ্দিন চৌধুৰীয়ে মানাহ ৰাষ্ট্ৰীয় উদ্যানত মণিপুৰী বতা চৰাই পুনৰাৱিষ্কাৰ কৰে৷

বিৱৰণ

এই চৰাইৰ গাৰ দৈৰ্ঘ্য প্ৰায় ২০ ছেমি৷ চৰাইবিধৰ গাৰ পৃষ্ঠভাগৰ বৰণ সেউজীয়া-ধোঁৱা বৰণীয়া আৰু তাৰ ওপৰত ক’লা চুটি আঁচ থাকে৷ দুয়ো চকুৰ ওপৰত মিহি বগা আঁচ একোডাল (eye-stripe) থাকে৷ হালধীয়া-মুগা বৰণৰ পেটটো ক’লা ফুটুকীয়া৷ মতা চৰাইটোৰ মুখখন ৰঙচুৱা আৰু মাইকীজনীৰ মুখ ধোঁৱাবৰণীয়া হয়৷

আচৰণ

মণিপুৰী বতা চৰাইৰ বাসস্থান সাগৰ-পৃষ্ঠৰ পৰা ১০০০ মিটাৰ পৰ্য্যন্ত হ’ব পাৰে৷ ই তিনি মিটাৰ পৰ্য্যন্ত ওখ ঘাঁহনি আৰু দলনি আদিত ৫-১০ টাৰ দলত চৰে৷ মণিপুৰী বতা চৰায়ে জানুৱাৰীৰ পৰা মে’ মাহৰ ভিতৰত প্ৰজনন কৰে বুলি জনা যায়৷

সংৰক্ষণ

মণিপুৰী বতা চৰাইক আই ইউ চি এনৰ ৰঙা তালিকাত ’ঘোৰ সংকটজনক’ (Critically Endangered) বুলি চিহ্নিত কৰা হৈছে৷ বৰ্তমান এই চৰাইবিধৰ সংখ্যা ১৫০০-৩৭০০ বুলি থাৱৰ কৰা হৈছে৷ তৃণভূমি অঞ্চলৰ ধ্বংস হৈ বাসস্থান লোপ পোৱাটোৱে এই চৰাইৰ সংখ্যা হ্ৰাসৰ মূল কাৰণ৷

তথ্যউৎস

শ্ৰেণী:জীৱবিজ্ঞান
শ্ৰেণী:মণিপুৰ
আনিছ উজ্ জামান

আনিজ উজ্ জামান এগৰাকী কবি, সাহিত্য সমালোচক, অনুবাদক৷ তেখেতৰ এতিয়ালৈকে দহখনতকৈয়ো অধিক কবিতা পুথি প্ৰকাশ হোৱাৰ লগতে সম্পাদনা গ্ৰন্থও প্ৰকাশ হৈছে৷

জন্ম আৰু পৰিচয়

তেখেতৰ জন্ম হয় ১৯৪৭ চনত শিৱসাগৰৰ বৰুৱা বামুণবাৰী গাঁৱত৷

সাহিত্যৰাজি

কাব্যগ্ৰন্থ

অজ্ঞাতে (১৯৮৯)
সেউজীয়া জোন (১৯৯৯)
গোধূলি (১৯৯৪)
দোকমোকাল, বনফুল প্ৰকাশন (২০১৪)
এই বাটেদিয়েই, বনফুল প্ৰকাশন
নিৰ্বাচিত কবিতা, সম্পাদনা- সত্যকাম বৰঠাকুৰ

বঁটা আৰু সন্মান

কাব্যৰত্ন, অসম কবি সন্মিলনে প্ৰদান কৰা বঁটা
ধ্ৰুৱজ্যোতি বৰা সাহিত্য পুৰস্কাৰ-২০২১
গংগাধৰ মেহেৰ ৰাষ্ট্ৰীয় কাব্য বঁটা-২০২২
অমূল্য চক্ৰৱৰ্তী সোঁৱৰণী অনুবাদ সাহিত্য বঁটা, ২০২৩
গণেশ গগৈ বঁটা, ২০২৪

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া শিক্ষাবিদ
লুম্মেৰ দাই

লুম্মেৰ দাই অৰুণাচল প্ৰদেশৰ পটভূমিত অসমীয়া ভাষাত সৃষ্টিধৰ্মী ৰচনাৰ বাটকটীয়া। তেওঁ আছিল মূলত এগৰাকী অসমীয়া জনজাতীয় লেখক। তেওঁ ৰচনাত জনজাতীয় জীৱন-বৈচিত্ৰ্যৰ ছবিহে বেছিকৈ উজলি উঠিছে।

শিক্ষা

লুম্মেৰ দাইৰ পিতৃ-মাতৃ অনাক্ষৰী হ'লেও পুত্ৰক শিক্ষাৰ পোহৰৰ বাট দেখুৱাই নাম লগাই দিছিল চিলুক প্ৰাথমিক বিদ্যালয়ত। ১৯৫০ চনত তেওঁ পাছিঘাট মিডল স্কুলত নামভৰ্তি কৰিছিল। ১৯৫৯ পাছিঘাট হাইস্কুলৰ পৰা তেওঁ মেট্ৰিক পৰীক্ষাত উত্তীৰ্ণ হয়। তেওঁ ১৯৫৯ চনত উত্তৰ-পূৰ্বাঞ্চলৰ বিদ্যায়তনিক তীৰ্থস্বৰূপ কটন মহাবিদ্যালয়ত আই এ মহলাত ভৰ্ত্তি হ'ল কিন্তু ১৯৬১ চনত আই এ পৰীক্ষাত কৃতকাৰ্য্য হ'ব নোৱাৰিলে ফলত চৰকাৰী বৃত্তি লাভৰ পৰা বঞ্চিত হয়। শ্বিলঙৰ নেফা সচিবালয়ত ৰেকৰ্ড কীপাৰৰ চাকৰি এটা যোগাৰ কৰি পঢ়াৰ খৰচ উলিয়াই ১৯৬২ চনত ইণ্টাৰমেডিয়েট পাছ কৰিলে। ১৯৬৬ চনত ইংৰাজী সাহিত্যত অনাৰ্চ লৈ শ্বিলঙৰ ছেইণ্ট এডমণ্ডচ কলেজৰপৰা সুখ্যাতিৰে উত্তীৰ্ণ হৈ স্নাতক ডিগ্ৰী লাভ কৰিলে। তাৰ পিচত গুৱাহাটী বিশ্ববিদ্যালয়ত তেখেতে ইংৰাজী বিষয়ত স্নাতকোত্তৰ পাঠ্যক্ৰমত যোগদান কৰিছিল যদিও চূড়ান্ত পৰীক্ষাত নিদিলে আৰু শিক্ষা জীৱনৰ সামৰণি পেলাইছিল।

কৰ্মজীৱন

১৯৬৯ চনত তেওঁ আকাশবাণী গুৱাহাটী কেন্দ্ৰৰপৰা ঘোষক হিচাপ কৰ্মজীৱনৰ পাতনি মেলে। ১৯৭৩ চনত ব'মডিলাৰ জিলা তথ্য আৰু জনসংযোগ বিষয়া হিচাবে যোগদান কৰিছিল। একেটা বিভাগতেই ১৯৭৯ চনত সহকাৰী নিৰ্দেশক, ১৯৮১ চনত উপ-নিৰ্দেশক আৰু শেষত ১৯৮৩ চনত নিৰ্দেশক হিচাবে কাৰ্যনিৰ্বাহ কৰি অৱসৰ গ্ৰহণ কৰে।

প্ৰকাশিত গ্ৰন্থ

১৯৫৯ চনত অসম সাহিত্য সভাৰ দ্বাৰা প্ৰকাশিত 'উদয়াচলৰ সাধু' নামে সাধু পুথি
১৯৬১ চনত অসম প্ৰকাশন পৰিষদৰ দ্বাৰা প্ৰকাশিত প্ৰথম উপন্যাস 'পাহাৰৰ শিলে শিলে'
১৯৭০ চনত 'মন আৰু মন' উপন্যাসৰ বাবে কেন্দ্ৰীয় চৰকাৰে তেওঁক মাতৃভাষাৰ বাদেও আন ভাষা চৰ্চা কৰা প্ৰথম পৰ্যায়ৰ সাহিত্যিক বুলি সম্বৰ্দ্ধনা জনায়।
বছৰ বঁটা লাভ কৰা ব্যক্তি ব্যক্তিজনৰ চমু বিবৰণ
২০০৯ স্বৰ্ণ বৰা উপন্যাসিক, গীতিকাৰ, কবি
২০১১ বসন্ত দাস উপন্যাসিক
২০১৭ তিলোত্তমা মিশ্ৰ ডিব্ৰুগড় বিশ্ববিদ্যালয়ৰ ইংৰাজী বিভাগৰ অৱসৰপ্ৰাপ্ত অধ্যাপিকা

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া সাহিত্যিক
মিল্‌ৱাকী প্ৰ'ট'কল

মিল্‌ৱাকী প্ৰ'ট'কল (Milwaukee protocol) মানুহৰ জলাতংক ৰোগৰ বাবে কৰা এক পৰীক্ষামূলক চিকিৎসা পদ্ধতি। এই পদ্ধতিত ৰোগীক কৃত্ৰিম অচেতনতা (induced coma) অৱস্থালৈ লৈ যোৱা হয় আৰু এণ্টিভাইৰেল ঔষধ প্ৰযোগ কৰা হয়। প্ৰথমে জিনা গিজি (Jeanna Giese) নামৰ ৰোগীগৰাকীক সুষ্ঠ কৰি তোলা ৰডনী ৱিল'বি, কনিষ্ঠই (Rodney Willoughby, Jr.) এই পদ্ধতিৰ বিকাশ আৰু নামকৰণ কৰিছিল।

ৱিছ্‌কন্সিনৰ বাসিন্দা গিজি নামৰ যুৱতীগৰাকীয়েই আছিল জলাতংক প্ৰতিষেধক ব্যৱহাৰ নকৰাকৈ জলাতংকৰ পৰা আৰোগ্য লাভ কৰা প্ৰথম ৰোগী। মিল্‌ৱাকী প্ৰ'ট'কলক সেইবাবে ৱিছ্‌কন্সিন প্ৰ'ট'কল বুলিও কোৱা হয়।

ৰোগ্নাৱস্থাৰ ইতিহাস

প্ৰাৰম্ভিক সংক্ৰমণ

২০০৪ চনৰ ১২ ছেপ্টেম্বৰত ছেইণ্ট মেৰী স্প্ৰিংছ হাইস্কুলৰ ১৫ বছৰীয়া ছাত্ৰী জিনা গিজিয়ে তেওঁৰ চহৰ ৱিন্‌কন্সিনৰ গীৰ্জাৰ পৰা আহোঁতে এটা বাদুলী ধৰে।

কৃত্ৰিম অচেতনতা চিকিৎসা

ৰেবিজৰ এটা তত্ত্ব অনুসৰি ৰেবিজৰ ৰোগীৰ মৃত্যু মগজুৰ অস্থায়ী অকামিলা অৱস্থাই কৰে, ৰোগত মগজুৰ স্থায়ী ক্ষতি নহয়। এই তথ্য ব্যৱহাৰ কৰি ৱিল'বিৰ দলে জলাতংকৰ এটা পৰীক্ষামূলক চিকিৎসা পদ্ধতি বিকাশ কৰিলে। গিজিৰ কাম-দেউতাকে এই চিকিৎসাত সন্মতি প্ৰকাশ কৰে। ২০০৫ চনৰ আৰম্ভণিত তেওঁ নিজে খোজ কাঢ়িব পৰা হ'ল আৰু বিদ্যালয়লৈ ওভতাৰ লগতে গাড়ী চলোৱাৰ শিক্ষাও আৰম্ভ কৰিলে।

মেয়' ক্লিনিকৰ নিউৰ'ল'জিষ্ট কেনেথ মেকে গিজিৰ অৱস্থা এইদৰে বৰ্ণনা কৰে: "তেওঁ খুব সুন্দৰভাৱে আৰোগ্য লাভ কৰিছে আৰু অৱস্থা অধিক উন্নত হ'ব।"

আৰোগ্যৰ তত্ত্ব

মিল্‌ৱাকী প্ৰ'ট'কলৰ মাজেৰে গিজিৰ আৰোগ্য লাভৰ কাৰণ বিতৰ্কৰ আৱৰ্তত। চিকিৎসাৰ পদ্ধতিয়ে বিচৰামতেই কাম কৰা সত্ত্বেও তেওঁ চিকিৎসকসকলে মত প্ৰকাশ কৰে যে গিজি সম্ভৱতঃ ভাইৰাছবিধৰ এটা দুৰ্বল প্ৰকাৰৰ দ্বাৰা সংক্ৰমিত হৈছিল, আৰু পৰীক্ষাৰ বাবে বাদুলীটোও ধৰা হোৱা নাছিল। ই এইটোকে সূচায় যে কোনো জিনীয় (genetic) বা প্ৰতিৰোধমূলক (immunological) উপাদানে আৰোগ্যত প্ৰভাৱ পেলাব পাৰে।

অন্য চেষ্টাসমূহ

গিজিৰ চিকিৎসা বিধান আজিকালি সালসলনি কৰা হৈছে (দ্বিতীয় ৰূপত ৰিবাভিৰিন ঔষধ ব্যৱহাৰ নহয়)। প্ৰথম প্ৰ'ট'কল অনুসৰি চিকিৎসা কৰা ২৫জন ৰোগীৰ দুজন ৰক্ষা পৰে। সংশোধিত প্ৰ'ট'কল অনুসৰি আন দহজন লোকক চিকিৎসা কৰা হয় যাৰ মাজত দুজন অধিক ৰক্ষা পৰে।

২০১১ চনৰ জুনত ৰেবিজ সংক্ৰমণৰ লক্ষণ ওলোৱাৰ আগতেই প্ৰতিষেধক নোলোৱা আন এটা শিশুৰ প্ৰাণৰক্ষা পৰে। কেলিফ'ৰ্নিয়াৰ প্ৰেচিয়াছ ৰে'নল্ডছ নামৰ আঠবছৰীয়া ছোৱালীজনীৰ ২০১১ চনৰ এপ্ৰিল মাহত এই ৰোগ হয় আৰু মে' মাহৰ মাজভাগমানলৈ তাই কোনো চিকিৎসা লাভ কৰা নাছিল। ইন্‌ফ্লুৱেঞ্জাৰ দৰে লক্ষণ ওলোৱাত প'লিঅ' হোৱাৰ সন্দেহ কৰি আইতাকে তাইক চিকিৎসকৰ ওচৰলৈ লৈ যায়। চিকিৎসকলে তাইক গিজিৰ দৰেই প্ৰ'ট'কল অনুসৰণ কৰি চিকিৎসা প্ৰদান কৰে। ICU-ত দুসপ্তাহ কটোৱাৰ অন্তত তাইৰ প্ৰাণ ৰক্ষা পৰে।

কিছুমান সমালোচকে কয় যে প্ৰাণৰক্ষা পৰাসকলৰ (৩৬ গৰাকীৰ ভিতৰত ৫ গৰাকী) এক জিনিয জলাতংক প্ৰতিৰোধ ক্ষমতা আছিল আৰু মিল্‌ৱাকী প্ৰ'ট'কলৰ লগত ইয়াৰ কোনো সম্পৰ্ক নাই। কিন্তু এই মতে চাবলৈ গ'লে পূৰ্বে কোনো আৰোগ্য হোৱা ৰোগীৰ তথ্য নথকা সত্ত্বেও পাঁচ গৰাকী ৰোগী মিল্‌ৱাকী প্ৰ'ট'কল গ্ৰহণ কৰোঁতে কাক্‌তালীয়ভাৱে ৰক্ষা পৰে।

কেটামিনৰ তেবিজ ভাইৰাছৰ বিৰুদ্ধে প্ৰত্যক্ষ প্ৰভাৱ থকাৰ প্ৰমাণ পোৱা গৈছে।

তথ্য উৎস

বাহ্যিক সংযোগ

Rabies Registry
Description of the Protocol

শ্ৰেণী:চিকিৎসা পদ্ধতি
প্ৰফুল্ল চন্দ্ৰ বৰা

প্ৰফুল্ল চন্দ্ৰ বৰা (;১৯৪৩-২০১৫) আছিল এজন দায়বদ্ধ আৰু সমাজ সচেতন ব্যক্তি। তেওঁ একাধাৰে গল্পকাৰ, নিবন্ধকাৰ, ঔপন্যাসিক আৰু সফল জীৱনীকাৰ আছিল।

জন্ম

প্ৰফুল্ল চন্দ্ৰ বৰাৰ জন্ম হৈছিল ১৯৪৩ চনৰ ২০ আগষ্ট তাৰিখে নাহৰণিৰ পাচনি বৰাগাঁৱত।

শিক্ষা

জগন্নাথ বৰুৱা মহাবিদ্যালয়ৰ পৰা স্নাতক আৰু ডিব্ৰুগড় বিশ্ববিদ্যালয়ৰ পৰা অসমীয়া বিষয়ত স্নাতকোত্তৰ ডিগ্ৰী লাভ কৰিছিল।

কৰ্মজীৱন

নাহৰণি হাইস্কুলৰ শিক্ষক ৰূপে কৰ্মজীৱনৰ পাতনি মেলিছিল। ইয়াৰ পিছত দেৰগাঁৱৰ সংস্কৃত বিদ্যালয়ত অলপ দিন শিক্ষকতা কৰি আকাশবাণী ডিব্ৰুগড় কেন্দ্ৰত যোগদান কৰে। শেষত দেৰগাঁৱৰ কমল দুৱৰা মহাবিদ্যালয়ৰ পৰা অসমীয়া বিভাগৰ মুৰব্বী অধ্যাপক হিচাপে অৱসৰ গ্ৰহণ কৰে। তেওঁ গোলাঘাট জিলা সাহিত্য সভাৰ দুবছৰ সভাপতি আৰু অসম সাহিত্য সভাৰ কাৰ্যনিৰ্বাহক সদস্যৰূপে দায়িত্ব পালন কৰিছিল।

সাহিত্যৰাজি

চুটিগল্প সংকলন

সোঁত সলনি হৈছে
মোৰ দাপোনত
ৰং সনা মানুহৰ ৰং
ডালিম পুখুৰীৰ সংকেত
মৃত্যুহীন পৰিধি
জোনাকৰ অভিষেক
তাত নদী আছিল
আত্ম-প্ৰকৃতি

উপন্যাস

সুৰীয়া শব্দৰ মায়া
সুৱাগমণি
ছত্ৰভংগ
ভোগদৈ বালিৰ জোনাক
কন্যা
নৱজীৱনৰ পদধ্বনি
ছাঁ আৰু পোহৰত

জীৱনী গ্ৰন্থ

চৈয়দ আব্দুল মালিক-জীৱন আৰু কলা
জীৱন, কবিতা আৰু নৱকান্ত
বুকুৰ তেজ মুখৰ ভাষা
পদ্মনাথ গোহাঞিবৰুৱা

সমালোচনামূলক গ্ৰন্থ

অসমীয়া সাহিত্য : আধুনিক যুগ
ধলফাঁট-ধলপুৱা-দোকমোকালি- কাহিলিপুৱা

সম্পাদনা গ্ৰন্থ

ঐতিহ্য: অসমীয়া সাহিত্য
লক্ষ্মীনাথ ফুকন : জন্ম শতবৰ্ষৰ শ্ৰদ্ধাৰ্ঘ
সাহিত্যাচাৰ্য যতীন্দ্ৰনাথ গোস্বামী: জীৱন আৰু সাধনা
কথাশিল্পী ডিম্বেশ্বৰ দয়াল শৰ্মা অভিনন্দন গ্ৰন্থ
উত্তৰ স্বাধীনতা যুগৰ অসমীয়া সাহিত্য
আধুনিক অসমীয়া সাহিত্যত শংকৰদেৱ প্ৰসংগ
শংকৰদেৱৰ অধ্যয়নৰ ঐতিহ্য আৰু সাম্প্ৰতিক চিন্তা চৰ্চা

বঁটা আৰু সন্মান

গোলাঘাট জিলা সাহিত্য সভাৰ পৰা সাহিত্যপ্ৰাণ উপাধি লাভ কৰে।

দেৰগাঁৱ সাহিত্য সভাৰ পৰা সাহিত্যভূষণ উপাধি লাভ কৰে।

শিল্পীপ্ৰাণ মাখন প্ৰসাদ দুৱৰা বঁটাৰে সন্মানিত হৈছিল।

মৃত্যু

অসমীয়া সাহিত্যৰ এইজনা স্বনামধন্য ব্যক্তিয়ে মগজুৰ দুৰাৰোগ্য ৰোগত আক্ৰান্ত হৈ ২০১৫ চনৰ ১ এপ্ৰিল তাৰিখে মৃত্যুক সাৱটি লয়।।

তথ্যসূত্ৰ
মিচ্ছিঅ' কাকু

মিচ্ছিঅ' কাকু (Michio Kaku; জন্ম: জানুৱাৰী ২৪, ১৯৪৭) এগৰাকী আমেৰিকান তাত্ত্বিক পদাৰ্থবিজ্ঞানী, ভৱিষ্যৎদ্ৰষ্টা আৰু বিজ্ঞান জনপ্ৰিয়কৰণত অংশ লোৱা ব্যক্তি।

উদ্ধৃতিসমূহ

আজি সৰ্বশক্তিমান ঈশ্বৰে যিবিলাক কাম কৰিব পাৰে বুলি জনবিশ্বাস আছে, যি অলৌকিক শক্তিৰ বাবে মানুহে ঈশ্বৰক পূজা কৰে, এতিয়াৰ পৰা আশী-নব্বৈ বছৰ পাছত সেই মানুহেই হৈ উঠিব সৰ্বশক্তিমান। ঈশ্বৰে কৰিব পৰা বুলি ভবা কামবোৰ কৰিব পাৰিব মানুহে নিজেই।

বাহ্যিক সংযোগ

উৎস

Category:আমেৰিকা যুক্তৰাষ্ট্ৰৰ ব্যক্তি
Category:তাত্ত্বিক পদাৰ্থ বিজ্ঞানী
Category:জীৱিত ব্যক্তি
Category:লেখক
সুনীতা নাৰায়ণ

সুনীতা নাৰায়ণ (; জন্ম ১৯৬১) এগৰাকী ভাৰতীয় পৰিৱেশবিদ আৰু ৰাজনৈতিক কৰ্মীৰ লগতে বহনক্ষম উন্নয়নৰ সেউজ ধাৰণাৰ প্ৰধান সমৰ্থক।[1] নৰেইন চেণ্টাৰ ফৰ চাইন্স এণ্ড এনভাইৰনমেণ্টৰ ভাৰত ভিত্তিক গৱেষণা প্ৰতিষ্ঠানৰ সঞ্চালক প্ৰধান, ছ’চাইটি ফৰ এনভাইৰনমেণ্টেল কমিউনিকেশ্যনৰ সঞ্চালক আৰু পষেকীয়া আলোচনী ডাউন টু আৰ্থৰ সম্পাদক।

২০১৬ চনত টাইম মেগাজিনৰ ১০০ জন আটাইতকৈ প্ৰভাৱশালী ব্যক্তিৰ তালিকাত নাৰায়ণৰ নাম অন্তৰ্ভুক্ত হয়। বিফোৰ দ্য ফ্লাড (২০১৬) নামৰ তথ্যচিত্ৰখনত লিঅ’নাৰ্ডো ডিকেপ্ৰিঅ’ৰ সৈতে অভিনয় কৰি ভাৰতৰ বাৰিষাৰ ওপৰত জলবায়ু পৰিৱৰ্তনৰ প্ৰভাৱ আৰু ই কৃষকসকলক কেনেদৰে প্ৰভাৱিত কৰে সেই বিষয়ে আলোচনা কৰিছিল।

তথ্য সূত্ৰ
সুদীপ্তা চক্ৰৱৰ্তী

সুদীপ্তা চক্ৰৱৰ্তী এগৰাকী ভাৰতীয় চলচ্চিত্ৰ আৰু টেলিভিছন অভিনেত্ৰী, যিয়ে বেছিভাগ বাংলা চলচ্চিত্ৰত কাম কৰে। বাড়ীৱালী ছবিখনৰ বাবে তেওঁ শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে। দীঘলীয়া সময়ৰ কাৰণে সম্প্ৰচাৰিত হোৱা ৰবি ওঝাৰ বাংলা ডেইলী ছ’প অপেৰা খেলাত তিস্তাৰ চৰিত্ৰত অভিনয় কৰি তেওঁ বিপুল স্বীকৃতি লাভ কৰিছিল। চক্ৰৱৰ্তীয়ে বিগ বছ বাংলাৰ (২০১৩) প্ৰথম ছিজ’নত প্ৰতিযোগী হিচাপে অংশগ্ৰহণ কৰিছিল, য’ত তেওঁ শীৰ্ষৰ চাৰিজন চূড়ান্ত প্ৰতিযোগীৰ ভিতৰত আছিল। ইয়াৰ উপৰিও তেওঁ এগৰাকী এংকৰ, টক শ্ব'ৰ আয়োজক, কাষ্টিং ডাইৰেক্টৰ আৰু অভিনয় প্ৰশিক্ষক।

তেওঁ ফ’ৰ্ট উইলিয়ামৰ কেন্দ্ৰীয় বিদ্যালয়ৰ পৰা স্কুল শিক্ষান্ত পৰীক্ষা সম্পূৰ্ণ কৰে। ইংৰাজী বিষয়ত অনাৰ্ছ ডিগ্ৰী লাভ কৰি স্নাতক ডিগ্ৰী লাভ কৰে।

তেওঁৰ জ্যেষ্ঠ ভগ্নী বিদীপ্তা চক্ৰৱৰ্তী আৰু বিদিশা চক্ৰৱৰ্তীও জনপ্ৰিয় অভিনেত্ৰী। সংঘাট সুদীপ্তাৰ অভিষেক চলচ্চিত্ৰ আছিল।

তথ্য সংগ্ৰহ

বাহ্যিক সংযোগ

শ্ৰেণী:ভাৰতীয় মঞ্চ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
দ্য লিটল হোৱাইট হৰ্ছ

দ্য লিটল হোৱাইট হৰ্ছ (ইংৰাজী: The Little White Horse) হ'ল এলিজাবেথ গৌডজৰদ্বাৰা ৰচিত এখন ফেণ্টাছী ধৰ্মী শিশু উপন্যাস। এইখন পোনপ্ৰথমবাৰৰ বাবে ১৯৪৬ চনত ইউনিভাৰ্ছিটি অৱ লণ্ডন প্ৰেছৰদ্বাৰা প্ৰকাশিত হৈছিল আৰু ইয়াত চি. ৱাল্টাৰ হজেছৰ চিত্ৰ অন্তৰ্ভুক্ত কৰা হৈছিল। ১৮৪২ চনৰ পটভূমিত ৰচিত এই উপন্যাসখনত এগাৰাকী মাউৰা কিশোৰীৰ কাহিনী বৰ্ণনা কৰা হৈছে, যাক ইংলেণ্ডৰ 'ৱেষ্ট কাণ্ট্ৰী'ত থকা তেওঁৰ খুৰাক তথা অভিভাৱকৰ ঘৰলৈ পঠিওৱা হয়। সেই অঞ্চলটো ৰহস্য আৰু যাদুৰে আৱৰি আছে; কিতাপখনৰ শীৰ্ষকৰ "সৰু বগা ঘোঁৰাটো" আচলতে এটা ইউনিকৰ্ণ।

গৌডজে এই কিতাপখনৰ বাবে ১৯৪৬ চনৰ শ্ৰেষ্ঠ ব্ৰিটিছ শিশু গ্ৰন্থ হিচাপে 'কাৰ্নেগী মেডেল' লাভ কৰিছিল। হৰী পটাৰৰ লেখিকা জে. কে. ৰাউলিঙে উল্লেখ কৰিছে যে 'দ্য লিটল হোৱাইট হৰ্ছ' তেওঁৰ শৈশৱৰ আটাইতকৈ প্ৰিয় কিতাপ আছিল। ৱৰ্ল্ডকেটৰ তথ্য অনুসৰি এই কিতাপখন ১১টা ভিন্ন ভাষালৈ অনুবাদ কৰা হৈছে।

কাহিনীৰ সাৰাংশ

১৮৪২ চনত পিতৃৰ মৃত্যুৰ পাছত ১৩বছৰীয়া মাৰিয়া মেৰীৱেদাৰ মাউৰা হৈ পৰে। তেওঁক তেওঁৰ শিক্ষয়িত্ৰী মিছ হেলিঅ'ট্ৰোপ আৰু কুকুৰ উইগিন্সৰ সৈতে ইংলেণ্ডৰ মুনাকৰ মেনৰলৈ পঠিওৱা হয়। তাত তেওঁ নিজকে এক আচৰিত পৃথিৱীত আৱিষ্কাৰ কৰে। তেওঁৰ খুৰাক তথা অভিভাৱক চাৰ বেঞ্জামিন মেৰীৱেদাৰ এজন অতি অমায়িক ব্যক্তি। মাৰিয়াই জানিব পাৰে যে সেই সম্পত্তিটোক লৈ এটা প্ৰাচীন ৰহস্য লুকাই আছে। মাৰিয়াই নিজৰ আত্মত্যাগ আৰু ধৈৰ্যৰ জৰিয়তে মুনাকৰক ৰক্ষা কৰিবলৈ চেষ্টা কৰে আৰু অৱশেষত সেই উপত্যকালৈ শান্তি ঘূৰাই আনে।

চৰিত্ৰসমূহ

মাৰিয়া মেৰীৱেদাৰ – এগাৰাকী বুদ্ধিমান ১৩বছৰীয়া কিশোৰী।
মিছ জেন হেলিঅ'ট্ৰোপ – মাৰিয়াৰ শিক্ষয়িত্ৰী।
চাৰ বেঞ্জামিন মেৰীৱেদাৰ – মাৰিয়াৰ খুৰাক আৰু অভিভাৱক।
মাৰ্মাডুক স্কাৰলেট – চাৰ বেঞ্জামিনৰ ৰান্ধনী।
ৰবিন – লাভডে মিনেটৰ পুত্ৰ আৰু মাৰিয়াৰ বন্ধু।
ৰোল্ফ – এটা ক'লা সিংহ যিয়ে মাৰিয়াক সুৰক্ষা দিয়ে।
বগা ইউনিকৰ্ণ – মাৰিয়াৰ ইউনিকৰ্ণ, যি কেৱল "চন্দ্ৰ ৰাজকুমাৰী"ৰ ওচৰতহে দৃশ্যমান হয়।

অভিযোজন

১৯৯৪ চনৰ টেলিভিছন মিনি-ছিৰিজ 'মুনাকৰ' 'দ্য লিটল হোৱাইট হৰ্ছ'ৰ ওপৰত ভিত্তি কৰি নিৰ্মাণ কৰা হৈছিল।

২০০৮ চনত এই কিতাপখনৰ আধাৰত 'দ্য ছিক্ৰেট অৱ মুনাকৰ' নামৰ বোলছবিখন নিৰ্মাণ কৰা হয়। লুচি শ্বাটলৱৰ্থ আৰু গ্ৰাহাম অলবৰোৱে লিখা এই ছবিখন পৰিচালনা কৰিছিল গাবোৰ চুপোৱে। মাৰিয়াৰ চৰিত্ৰত ডেকোটা ব্লু ৰিচাৰ্ডছ অভিনীত এই ছবিখনৰ বেছিভাগ চিত্ৰগ্ৰহণহাংগেৰীত কৰা হৈছিল আৰু ২০০৯ চনৰ ফেব্ৰুৱাৰী মাহত মুক্তি দিয়া হৈছিল।

'হেৰী পটাৰ'ৰ লেখিকা জে. কে. ৰাউলিং এ উল্লেখ কৰিছে যে 'দ্য লিটল হোৱাইট হৰ্ছ' তেওঁৰ শৈশৱৰ আটাইতকৈ প্ৰিয় কিতাপ আছিল।

তথ্যসূত্ৰ

শ্ৰেণী:ইংৰাজী গ্ৰন্থ
এহাত ডাবা

এহাত ডাবা হৈছে অসমৰ গল্পকাৰ আৰু সাহিত্যিক সৌৰভ কুমাৰ চলিহাৰ এখন গল্প সংকলন। ১৯৭২ চনত প্ৰথমবাৰৰ বাবে প্ৰকাশিত হোৱা এই গ্ৰন্থখনত মুঠ তেৰটা গল্প সন্নিৱিষ্ট হৈছে। এহাত ডাবা সংকলনটিৰ অন্তিমটো গল্প। চলিহাৰ এই গল্পসমূহ ১৯৬২ চনৰ পৰা ১৯৭১ পৰ্যন্ত অসমৰ বিভিন্ন কাকত-আলোচনীত প্ৰকাশিত হৈছিল। এই বিশেষ গল্প সংকলনখনতে তেওঁৰ বীণা কুটিৰ আৰু এহাত ডাবাৰ দৰে বহুচৰ্চিত গল্প প্ৰকাশিত হৈছিল।

গল্পকাৰৰ চমু পৰিচিতি

সৌৰভ কুমাৰ চলিহা এটি ছদ্মনাম। তেখেতৰ প্ৰকৃত নাম হৈছে সুৰেন্দ্ৰ কুমাৰ মেধি। প্ৰচাৰ, গ্লেমাৰ, যশস্যা আৰু খ্যাতিৰ পৰা আঁতৰত থাকি নীৰৱে সৌৰভ কুমাৰ চলিহাই সাহিত্য চৰ্চা কৰিছিল। চৈধ্য বছৰ বয়সতে তেখেতে ‘পাৰিজাত’ নামৰ আলোচনীত গল্পকাৰ হিচাপে আত্মপ্ৰকাশ কৰে। ৰামধেনুৰ পাতত ‘অশান্ত ইলেক্ট্ৰন’ নামৰ গল্পৰে সম্পূৰ্ণ নতুন আৰু আধুনিক শৈলী প্ৰৱৰ্তন কৰি তেখেতে অসমীয়া সাহিত্যক এক অভিনৱ মাত্ৰা দান কৰে। নগৰ জীৱনৰ দ্ৰুত পৰিৱৰ্তনৰ পটভূমিত বিষয়-বস্তুৰ নিৰ্বাচন, প্ৰকাশভংগীৰ অভিনৱত্ব আৰু যন্ত্ৰ-নিৰ্ভৰ আধুনিক জীৱনৰ মানসিক চিত্ৰণ তেখেতৰ গল্পৰ উপাদান। চুটিগল্পৰ ভাৱ, বিষয়, ৰূপ আৰু আবেদনৰ ফালৰপৰা সৌৰভ কুমাৰ চলিহাৰ সমান্তৰাল গল্প আধুনিক ভাৰতীয় সাহিত্যতে বিৰল।

গ্ৰন্থখনৰ চমু বিৱৰণ

এহাত ডাবাত অন্তৰ্ভুক্ত হোৱা গল্পকেইটা হৈছে:
অভয়
পেৰাট্ৰুপাৰ
দুটা যুদ্ধকালীন গল্প
দূৰবীণ
বাছ নহালৈ
পাৰ্কত সন্ধিয়া
ৰাস্তাৰ মানুহ
হাঁহি চম্পা
ৰাতিৰ ৰেল
বীণা কুটিৰ
হেৰাল
শুবও নিদিয়ে
এহাত ডাবা

এহাত ডাবা নামৰ গল্পটোত এখন বিশেষ ডবা খেলৰ বিৱৰণ আৰু দুটা বিশেষ চৰিত্ৰ বেণু মিশ্ৰ আৰু কথকৰ জীৱনৰীতিয়েও ভূমুকি মাৰে। বীণা কুটিৰ গল্পৰ কথনশৈলীয়ে অতি-ব্যস্ত নগৰীয়া জীৱনৰ যান্ত্ৰিকতাক সাঙুৰি লৈছে। আনহাতে আন এটা গল্প ৰাতিৰ ৰেলত চৰিত্ৰ জুনু গোস্বামীৰ এক বিশেষ ৰে'ল যাত্ৰাৰ বিৱৰণৰ ওপৰত আধাৰিত। এজন পলাতকৰ মানসিক স্থিতি হৈছে অভয় নামৰ গল্পটোৰ বিষয়বস্তু।

তথ্য সংগ্ৰহ

শ্ৰেণী:অসমীয়া গ্ৰন্থ